دەزگای چاپ و بڵاوکردنەوەی ئاراس

دەزگای چاپ و بڵاوکردنەوەی ئاراس یان دەزگای ئاراس بۆ چاپ و بڵاوکردنەوە () دامەزراوەیەکی چاندی و بڵاکردنەوەی کتێب و کۆڤارە کە لە باشووری کوردستان چالاکە.

ئەم دەزگایە لە ساڵی ٢٠١٢دا داخرا.کوردیپێدیا: دەزگای ئاراس بۆ چاپ و بڵاوکردنەوە، نووسراو لە ٢٦ی کانوونی دووەمی ٢٠٠٩؛ سەردان لە ١٤ی تەممووزی ٢٠٢٢. بەڵام لە ٢٨ی تشرینی دووەمی ٢٠١٨دا بەدوای شەش ساڵ و نێوێک بەرێوەبەرانی دەزگای ئاراس بە دەربڕینی ڕاگەیەندراوێکی کورت لەسەر تۆڕە کۆمەڵایەتییەکاندا ڕایان گەیاند کە دەیانھەوێت جارێکی دیکە دەست بە چالاکی بکەن و وردەوردە دەزگاکە زیندوو بکەنەوە.فایند جیلۆکال: Aras Publishers (دەزگای ئاراس)؛ سەردان لە ١٤ی تەممووزی ٢٠٢٢.

 مێژوو 
دەزگای چاپ و بڵاوکردنەوەی ئاراس لە ٢٨ی تشرینی دووەمی ساڵی ١٩٩٨دا لە شاری ھەولێری باشووری کوردستاندا دامەزرا و بەدران ئەحمەد حەبیب بەرێوەبەری بوو. تیمی کاریی دەزگای ئاراس لە سەرەتای دامەزران ھەتا ساڵی ٢٠٠٦ بریتی لە ٥ ھەتا ١٥ کارمەند بوو کە لە بواری چاپی کتێب و کۆڤار چالاک بوون.تۆڕی فێرکاری برادۆست: کورتەیەک لە بارەی دەزگەی ئاراس ـەوە، نووسینی بەدران ئەحمەد حەبیب؛ سەردان لە ١٤ی تەممووزی ٢٠٢٢.

دەزگای چاپ و بڵاوکردنەوەی ئاراس جگە لە چاپی کتێب، زۆر کۆڤار و ڕۆژنامەکانێک وەکوو شین، واتە (ئەدەبی)، واتە (گشتی)، بزاو (کۆڤار)، بزاو (ڕۆژنامە)، وەرزین، گەشبین، ماڵبات، مشکە (منداڵان) بڵاو کردووەتەوە.

 ئاژانسی ھەواڵی کوردستان 

دەزگای چاپ و بڵاوکردنەوەی ئاراس لە ساڵی ٢٠٠٨دا ئاژانسی ھەواڵێک بە ناوی ئاژانسی ھەواڵی کوردستان (ئاکنیوز) دامەزراندئیکورد: یەکەمین ئاژانسی ھەواڵی کوردستان لە ھەولێر بەڕێکەوت (بە ئینگلیزی)، نووسراو لە ٢١ی تشرینی دووەمی ٢٠٠٨؛  سەردان لە ١٥ی تەممووزی ٢٠٢٢. کە بەدران ئەحمەد حەبیب بەڕێوەبەر و سەرنووسەری بوو. ئەم ئاژانسە ھەواڵە ھەتا ساڵی ٢٠١٢دا چالاک بوو و بەدوای چوار ساڵ داخرا.ئیکورد: ئاژانسی ھەواڵی ئاکنیوزی کوردستانی عێراق بەھۆی سەنگینی باری دارایی داخرا (بە ئینگلیزی)، نووسراو لە ٣٠ی ئەیلوولی ٢٠١٢؛  سەردان لە ١٥ی تەممووزی ٢٠٢٢.

 ئەمانەش ببینە 
 ئاکنیوز

 سەرچاوەکان 

 بەستەرە دەرەکییەکان 
 ئەرشیڤی کتێبەکانی دەزگای چاپ و بڵاوکردنەوەی ئاراس

پۆل:دەزگای چاپ و بڵاوکردنەوەی ئاراس
پۆل:ڕێکخراوەکان، دامەزرانی ١٩٩٨
پۆل:کۆمپانیاکانی بڵاوکردنەوەی کتێب لە عێراق
پۆل:کۆمپانیاکانی بڵاوکردنەوەی کتێب لە کوردستان